钦定古今图书集成/理学汇编/学行典/第153卷 > 乐正子春
## 钦定古今图书集成/理学汇编/学行典/第153卷 > 乐正子春

按《礼记檀弓》：乐正：“子春之母死，五日而不食。曰：‘吾悔
之。自吾母而不得吾情，吾恶乎用吾情’。”

按《大戴礼记曾子大孝》篇：乐正子春下堂而伤其足，
伤瘳，数月不出，犹有忧色。门弟子问曰：“夫子伤足瘳
矣，数月不出，犹有忧色，何也？”乐正子春曰：“善！如尔之
问也。吾闻之曾子：曾子闻诸夫子曰：‘天之所生，地之
所养，人为大矣。父母全而生之，子全而归之，可谓孝
矣；不亏其体，可谓全矣。故君子顷步之不敢忘也。今’”
予忘夫孝之道矣，予是以有忧色。故君子一举足不
敢忘父母，一出言不敢忘父母，一举足不敢忘父母。
故道而不径，舟而不游，不敢以先父母之遗体行殆
也，一出言不敢忘父母。是故恶言不出于口，忿言不
及于己，然后不辱其身，不忧其亲，则可谓孝矣。“草木
以时伐焉，禽兽以时杀焉。”夫子曰：“伐一木，杀一兽，不
以其时，非孝也。”